laion/Wikipedia-Exotic huggingface dataset:
Yu Yangyi

Yu Yangyi (hiina keeles 餘泱漪, pinyin'is Yú Yāngyī; sündinud 8. juunil 1994 Huangshi Shis) on hiina maletaja, rahvusvaheline suurmeister (2009). Yu Yangyi tuli 2004. aastal Irákleios noorte maailmameistriks U10-vanuseastmes. Suurmeistriks sai ta 15-aastaselt 2009. aastal. Ta on 2014. aasta Hiina malemeister. 2013. aastal võitis Yu Kocaelis juunioride maailmameistrivõistlused ja 2014. aastal tuli ta Ash-Shāriqahis Aasia malemeistriks. Yu võitis Hiina võistkonna koosseisus kuldmedali 2014. aastal Bakuus maleolümpial ja 2015. aastal Tsaghkadzoris võistkondlikel maailmameistrivõistlustel.  Yu Yangyi – pildid, videod ja helifailid Wikimedia Commonsis Yu Yangyi FIDE andmebaasis
Wesley So

Wesley Barbasa So (sündinud 9. oktoobril 1993 Bacooris) on filipiini päritolu Ameerika Ühendriikide maletaja, rahvusvaheline suurmeister (2008). Kuni 2014. aastani esindas So malevõistlustel Filipiine, alates 2014. aastast mängib ta USA värvides. Suurmeistriks sai ta 15-aastaselt 2008. aastal. Kaks aastat varem oli ta FIDE-lt saanud rahvusvahelise meistri nimetuse. Ta on kolmekordne Filipiinide malemeister (2009–2011) ja 2017. aasta USA malemeister. 2017. aastal osales So Thbilisis maailma karikaturniiril, mille kaks paremat kvalifitseerusid 2018. aasta MM-i pretendentide turniirile. So kaotas küll poolfinaalis Ding Lirenile (tulemusega 2½:3½), kuid 2018. aasta MM-i pretendentide turniirile ta siiski pääses, kuna kaks osavõtjat kaheksast valiti ELO reitingu põhjal. Pretendentide turniiril jäi ta seitsmendaks. So võitis 2016. aastal Bakuus toimunud maleolümpial USA võistkonna koosseisus kuldmedali.  Wesley So – pildid, videod ja helifailid Wikimedia Commonsis Wesley So FIDE andmebaasis
Izola

Izola (itaalia keeles Isola, eesti keeles 'saar') on linn Sloveenias Aadria mere rannikul Istria poolsaarel. Linn on kakskeelne: seal räägitakse sloveeni ja itaalia keelt.
Andrej Bajuk

Andrej Bajuk (18. oktoober 1943 Ljubljana – 16. august 2011 Ljubljana) oli Sloveenia pankur ja poliitik. Ta oli Sloveenia peaminister 2000. aasta 7. juunist kuni 30. novembrini.
Langenleuba-Niederhain

Langenleuba-Niederhain on vald Saksamaal Tüüringi liidumaal Altenburgi maakreisis. Register of German municipalities (2022), vaadatud 7.10.2023.
Kamień Krajeński

Kamień Krajeński (kuni 1951. aastani Kamień Pomorski; saksa keeles Kamin) on linn Poolas Kujawy-Pomorze vojevoodkonnas Sępólno maakonnas, Kamień Krajeński valla halduskeskus. Asulat on esmamainitud 1107. aastal, linnaõigused sai 1359. aastal. Esimese Poola jagamise tagajärjel läks Kamień Krajeński 1772. aastal Preisi kuningriigi võimu alla. Tagasi Poola koosseisu läks linn 1920. aastal. https://bdl.stat.gov.pl/api/v1/data/localities/by-unit/040416813014-0929210?var-id=1639616&format=jsonapi, vaadatud 4.10.2022. Kamień Krajeński Encyklopedia PWN
Riisitunturi rahvuspark

Riisitunturi rahvuspark (soome keeles: Riisitunturin kansallispuisto) on Soome rahvuspark, mis asub Posio vallas, Lapi maakonnas. Rahvuspark asutati 1982. aastal ning selle pindala on 77 ruutkilomeetrit. Riisitunturi ala on mägine ning seal asub palju soid. Riisitunturi rahvusparki külastas 2018. aastal üle 41 000 inimese. "Käyntimäärät maastossa". Metsähallitus. Vaadatud 27. november 2020. "Riisitunturi National Park". National Parks. Vaadatud 6. oktoober 2019.
Nobitz

Nobitz on vald Saksamaal Tüüringi liidumaal Altenburgi maakreisis. Lähedalasuvat Nobitzi lennuvälja kasutas Ryanair aastatel 2003–2011 lendudeks Londoni Stanstedi lennujaama ja tagasi. Register of German municipalities (2022), vaadatud 7.10.2023.
Pyhä-Luosto rahvuspark

Pyhä-Luosto rahvuspark (soome keeles: Pyhä-Luoston kansallispuisto) on Soome rahvuspark, mis asub Sodankylä ja Pelkosenniemi vallas Lapi maakonnas. Rahvuspark asutati 2005. aastal, kui Soome vanima, 1938. aastal asutatud Pyhätunturi rahvuspargiga liideti Luosto mäekuru. Rahvuspargi pindala on 142 ruutkilomeetrit. Pyhä-Luostos asub Soome lõunapoolseim tundur. Tundrud on Alpidega sarnanevate mägede jäänused, mis on umbes 2 miljardit aastat vanad. Mägedel kasvavad männimetsad, mis on enam kui 200 aastat vanad. Kõrgeimad tundrud on Noitatunturi (540 m) ja Ukko-Luosto (514 m). 2019. aastal külastas Pyhä-Luosto rahvusparki üle 169 000 inimese. "Käyntimäärät maastossa". Metsähallitus. Vaadatud 27. november 2020. "Pyhä-Luosto National Park". National Parks. Vaadatud 6. oktoober 2019.
Ponitz

Ponitz on vald Saksamaal Tüüringi liidumaal Altenburgi maakreisis. See on eriti kuulus oma Gottfried Silbermanni barokkoreli ja suurejooneliselt ekstsentrilise renessanssmõisahoone poolest. Ponitzi osad on Zschöpel, Merlach, Guteborn ja Grünberg. Register of German municipalities (2022), vaadatud 7.10.2023.
2019. aasta Eesti meistrivõistlused kergejõustikus

2019. aasta Eesti meistrivõistlused kergejõustikus toimusid 17. ja 18. juulil 2019 Tallinnas Kadrioru staadionil. Tulemused
Verwaltungsgemeinschaft

Vallaliidud (saksa keeles Verwaltungsgemeinschaften) on statuudiga asutatud põhikirjajärgsed ühendused Saksa Baieri, Saksimaa, Tüüringi ja Schleswig-Holsteini liidumaal. Baden-Württembergis kasutatakse mõistet määratletud omavalitsusliit (saksa: vereinbarte Verwaltungsgemeinschaft). Vallaliit koosneb tavaliselt mitmest külgnevast vallast samas kreisis. Seda kontrollib poliitiline esindaja, esimees või juhatus. Olenevalt liidumaast võib selle isiku ametlikult linnapeana säilitada või määrata. Baden-Württembergi liidumaal hoiab seda ametikohta vastava täidesaatva omavalitsuse (saksa: erfüllende Gemeinde) linnapea. Tüüringi liidumaal on olemas nii omavalitsusliidud kui ka täidesaatvad omavalitsused. Baieri liidumaal tegutseb ühe valla linnapea ka omavalitsusliidu esimehena (saksa: Gemeinschaftsvorsitzender). Omavalitsusliidu ülesanded hõlmavad tavaliselt: Maakasutuse plaanide koostamine Reovee ärajuhtimine Maksetehingud Kalmistuküsimused Tuletõrjeteenuse osutamine Amt Saksamaa omavalitsused Samtgemeinde Verbandsgemeinde
Kristin Kreuk

Kristin Laura Kreuk (sündinud 30. detsembril 1982 Vancouveris) on Kanada filminäitleja, kes on eelkõige tuntud Lana Lang osatäitjana telesarjast "Smallville" ning filmidest "Snow White: The Fairest of Them All" (2001), "Street Fighter: The Legend of Chun-Li" (2009) ja "Irvine Welsh's Ecstasy" (2011). Kristini vanemad on mõlemad arhitektid. Tal on noorem õde Justine Kreuk, kes õppis Harvardi Ülikoolis.[viide?] Tema ema Deanna Che on Indoneesias sündinud hiinlanna. Keskkooli õpilasena tegeles Kristin võimlemisega ja käis karate treeningus, aga haiguse pärast lõpetas sportlaskarjääri. Kristin Kreuk on pika aega suhtes näitleja Mark Hildrethiga, kellega ta tutvus filmis "Earthsea". 2004: Euroretk "Kristen Kreuk". TV Guide.com. Vaadatud 6. oktoobril 2019. Smallville. Kava.ee. "Kristin Kreuk biography and filmography". Tribute. responding to a casting call for an "exotic-looking" girl... "Actress Kristin Kreuk is returning to the big screen - Chatelaine". Chatelaine. 2. detsember 2011. E Talk Daily, 58 seconds into referenced clip (Aired Tuesday January 30, 2007 on CTV). Retrieved February, 2007. Kristin Kreuk andmekogus IMDb (inglise) Kristin Hudgens Kreuki ametlik koduleht
Sonya-klassi miinitraaler

Sonya-klassi miinitraaler (vene keeles проект 1265 Яхонт (projekt 1265 Jahont)) on Nõukogude Liidus hulgaliselt valmistatud ja mitmes riigis tänini kasutusel olev rannikumere ja avamere miinitraaler. Põhilised andmed: Veeväljasurve 427-460 t Pikkus 49 m Laius 8,8 m Süvis 2,45 m Kiirus 14 sõlme Sõidukaugus 1500 miili (10 sõlmega) Autonoomsus 10 päeva Relvastus: automaatkahurid 1x2-30 mm AK-230, 1x2-25 mm 2M-3M või 1x6-30 mm AK-630; lühimaa õhutõrjeraketid Strela-3, 6 meremiini, miiniotsimis- ja traalimisvarustus. Meeskonnas 44 liiget, sh 6 ohvitseri Traaleri väljatöötamist alustati 1968. aastal, vahetamaks välja Vanya-klassi miinitraalerid. Esimene laev valmis 1971. aastal ja seeriatootmine algas 1972. aastal. Kokku ehitati kuni 81 seda klassi laeva, neist umbes 20 läks või jäi välisriikidele. Vähemalt 5 seda klassi laeva (BT-44, BT-122, BT-143, BT-150, BT-94) paiknes Nõukogude okupatsiooni lõpuaastail ka Tallinna mereväebaasis. Tootmine lõpetati 1991. Lõpus lisandus tosinkond modifitseeritud versiooni 1265E. Enamik Sonya klassi laevades on tänapäevaks maha kantud. Järeltulijaks oli üldiselt plaanitud märksa suurem Aleksandrit-klassi miiniotsija, kuid see hakkas ühtlasi asendama ka suuremaid ookeani-miinitraalereid. Traalerid on kasutusel veel järgmistes riikides: Venemaa – 26 (sh Balti laevastikus 5, Põhjalaevastikus 8, Musta mere laevastikus 2) Ukraina – 2 Vietnam – 4 Bulgaaria – 4 Kuuba – 4 Süüria – 1 Aserbaidžaan – 2 Aleksandrit-klassi miiniotsija Lindau-klassi miinijahtija Tripatite-klassi miinijahtija Russianships.info: Sonya class
Nöbdenitz

Nöbdenitz on küla ja endine vald Saksamaal Tüüringi liidumaal Altenburgi maakreisis. 1. jaanuarist 2019 on see Schmöllni linna osa. Nöbdenitzis on raudteejaam liinil, mis läheb Gerast Gößnitzisse, samuti Altenburgi. Tammepuu Nöbdenitzis, tuntud kui 1000-aastane tamm, täpne vanus teadmata Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019.
Moodulreaktor

Moodulreaktor on teoreetiline väiksem tuumareaktori tüüp, mis valmistatakse mujal ja pannakse koha peal kokku. Moodulreaktorid võimaldaksid ehitada elektrijaama vähema kohapealse tööga. Teoreetiliselt võiksid sellised reaktorid olla odavamad klassikalistest tuumaelektrijaamadest kuigi praktikas on seni hind olnud samaväärne. Põhiline hinnaerinevus peaks tulema mastaabisäästust, mis nõuab 40 kuni 70 tootmist, mida mõned eksperdid peavad ebatõenäoliseks. On olemas mitmeid moodulreaktorite disaine, alates olemasolevate reaktorite väiksematest variantidest kuni täiesti uute mudeliteni. Palju moodulreaktoreid on planeerimisstaadiumis, kolm on ehituses ja mitte ükski pole töös. Tuumaelektrijaam "Economic Comparison of Different Size Nuclear Reactors" (inglise). Vaadatud 06.10.2019. Harrabin, Roger (23.03.2016). "The nuclear industry: a small revolution". BBC News. BBC. Vaadatud 06.10.2019.
Verwaltungsgemeinschaft Oberes Sprottental

Oberes Sprottental on Verwaltungsgemeinschaft ('vallaliit') Saksamaal Tüüringi liidumaal Altenburgi maakreisis. Vallaliidu keskus on Nöbdenitzis, mis on Schmöllni linna osa. Verwaltungsgemeinschaft Oberes Sprottental koosneb järgmistest valdadest: Heukewalde Jonaswalde Löbichau Posterstein Thonhausen Vollmershain
Hergo Tasuja

Hergo Tasuja (sündinud 20. oktoobril 1986 Tubalas) on Eesti omavalitsustegelane ja kogukonnaaktivist. Ta on alates 25. novembrist 2021 Hiiumaa valla vallavanem. Ta oli 1. oktoobrist 2020 – 25. novembrini 2021 Hiiumaa valla vallavanema asendaja. Aastatel 2017–2020 oli ta Emmaste osavallavanem. Tasuja artikleid on avaldatud ajalehes Hiiu Leht. Ta on õpetanud Emmaste Põhikoolis ajalugu ja kehalist kasvatust ning tegutsenud jalgpallitreenerina. Tasuja on õppinud Palade Põhikoolis ja Noarootsi Gümnaasiumis. Ta on omandanud Tallinna Ülikoolis ajaloo ja ühiskonnaõpetuse õpetaja eriala ning Tallinna Ülikooli Haapsalu kolledžis inglise keele õpetaja eriala. Tasuja kuulus 2004–2006 erakonda Res Publica, seejärel juunini 2015 Isamaa ja Res Publica Liitu. Ta oli detsembrist 2013 erakonna Hiiumaa piirkonna juht. 2016. aastast on Tasuja Sotsiaaldemokraatliku Erakonna liige. Tasuja kandideeris 2009. aasta kohaliku omavalitsuste volikogude valimistel Pühalepa vallas, sai 33 häält ega osutunud volikokku valituks. 2013. aasta kohaliku omavalitsuste volikogude valimistel Emmaste vallas sai ta 41 häält ja pääses volikokku. 2017. aasta kohaliku omavalitsuste volikogude valimistel Hiiumaa valla Emmaste osavallas sai 153 häält ja pääses Hiiumaa valla volikokku. Ta kandideeris 2019. aasta Riigikogu valimistel 5. valimisringkonnas, sai 208 häält ega osutunud valituks. Ta sai 2021 kohalike volikogude valimistel 437 häält. Tasuja on Kaitseliidu liige. Ta oli Noorte Kotkaste Hiiumaa malevkonna pealik ja 2009. aastast Hiiu maakonna noortekogu Ankur juhatuse esimees. Hiljem hakkas ta pidama Hiiumaa spordiblogi.[viide?] Tasuja nimetati 2014. aastal Hiiu maakonna aasta vabatahtlikuks.[viide?] Helja Kaptein: "Isamaaliitlasi juhib Hergo Tasuja." Hiiu Leht 10. jaanuar 2014. Hergo Tasuja andmed Äriregistris.[alaline kõdulink] 2009. aasta Pühalepa valla valimistulemused. 2013. aasta Emmaste valla valimistulemused. 2017. aasta Hiiumaa valla valimistulemused.. 2021. aasta kohalike omavalitsuste valimiste tulemused. Hergo Tasuja blogi
Demokraatlik Partei (Itaalia)

Demokraatlik Partei (itaalia keeles Partito Democratico) on sotsiaaldemokraatlik Itaalia erakond. Erakond asutati 2007. aastal, mil omavahel liitusid erinevad vasakpoolsed ja vasaktsentristlikud parteid. Kuigi eriti Matteo Renzi juhtimise all oli partei mõjutatud ka sotsiaalliberalismist ja "kolmanda tee" progressivismist, on Partito Democratico (PD) peaasjalikult sotsiaaldemokraatlik. Ajavahemikus 2013–2018 juhtisid Itaalia valitsust kolm Demokraatliku Partei peaministrit: Enrico Letta (2013–2014), Matteo Renzi (2014–2016) ja Paolo Gentiloni (2016–2018). Septembris 2019 naasti valitsusse Giuseppe Conte teises kabinetis Viie Tähe Liikumise väiksema koalitsioonipartnerina ning veebruaris 2021 liitus partei ka Mario Draghi juhitava rahvusliku ühtsuse valitsuskabinetiga, kuhu kuuluvad ka Lega Nord ja Forza Italia. Erakonna peakorter asub Roomas. 2019. aasta seisuga on neil 376 733 liiget. Euroopa Parlamendis, kus parteil on 16 kohta Itaaliale kuuluvast 76 kohast, kuulutakse Sotsialistide ja Demokraatide Progresiivse Liidu fraktsiooni (Progressive Alliance of Socialists and Democrats (S&D)).
Kernu valla vapp

Kernu valla vapp on Harju maakonnas asunud endise Eesti haldusüksuse Kernu valla vapp. Vapp kinnitati 19. mail 1997. Sinisel kilbil kirn ja ristikulõikeline vapitüvi – mõlemad kuldsed. Kernu valla vapi põhikujund kuldne kirn (koore-, või-) meenutab eelkõige valla nime Kernu (Kirna, omastav Kirnu) – seega on tegemist kõneleva vapiga. Kuldne ristikulõikeline vapitüvi sümboliseerib põllundust ja karjakasvatust, mis olid põlised eestlaste elatis- ja jõukusallikad ehk üldises tähenduses see, mida kirnu panna. Ka kuldne värvus on jõukuse ja heaolu võrdkuju. Sinine on puhtuse, nooruse ja vaimsuse sümbol. Kernu valla lipp Kernu valla sümboolika Riigikantselei kodulehel Kernu valla vapp andmebaasis Flags of the World (inglise keeles)
Heukewalde

Heukewalde on vald Saksamaal Tüüringi liidumaal Altenburger Landi kreisis. See kuulub Oberes Sprottentali vallaliitu. Register of German municipalities (2022), vaadatud 7.10.2023.
Burchard Lieberg

Burchard Johann Friedrich Lieberg (14/27. juuni 1914 Riia – 21. oktoober 2003 Kassel, Saksamaa) oli vaimulik Eestis ja Saksamaal. Ta lõpetas 1932. aastal Tallinna Toomkooli ja 1938. aastal Tartu Ülikooli usuteaduskonna. 1939. aastal oli ta prooviaastal Pöide, Võru ja Tallinna Niguliste koguduses. Lieberg ordineeriti 15. oktoobril 1939 Tallinna Niguliste kirikus Konrad Mühleni poolt üldkiriku vikaarõpetajaks. 1939. aastal põgenes Saksamaale, aastatel 1939–1979 oli seal kirikuõpetaja. Ta oli Eesti abistamise ühingu Estlandhilfe rajaja. 1991 – EELK titulaarpraost 1997 – Saksamaa Bundesverdienstkreuz 2000 – Maarjamaa Risti IV klassi teenetemärk Ta abiellus 14. veebruaril 1940 Lisa Liebergiga ((1910–1978) neiuna Hoffmann, Arthur Friedrich Wilhelm Hoffmanni tütar). Tema emapoolne vanaisa oli Hageri õpetaja Konstantin Thomson, tädipoeg Paul-Gerhard Hörschelmann oli pastor Saksamaal. Onu Herbert Lieberg oli Pöide, Saaremaa Jaani, Nissi ja Kaarma koguduse õpetaja. Eesti riiklike teenetemärkide kavaleride andmebaas presidendi kantselei kodulehel (president.ee). EELK: Burchard Lieberg
Jonaswalde

Jonaswalde on vald Saksamaal Tüüringi liidumaal Altenburgi maakreisis. See kuulub Oberes Sprottentali vallaliitu. Valla alljaotused on Jonaswalde ja Nischwitz. Register of German municipalities (2022), vaadatud 7.10.2023.
Johannes Vetter

Johannes Vetter (sündinud 26. märtsil 1993 Dresdenis) on Saksamaa kergejõustiklane, odaviskaja. Tema isiklik rekord on 6. septembril 2020 Chorzówis visatud 97.76. 2017. aasta kergejõustiku maailmameistrivõistlustel Londonis tuli ta tulemusega 89.89 maailmameistriks. Samal aastal tuli ta Saksamaa meistriks tulemusega 89.35 m. 2019. aasta kergejõustiku maailmameistrivõistlustel Dohas sai ta tulemusega 85.37 pronksmedali. Ta valiti 2017. aastal Saksamaa aasta kergejõustiklaseks ja Euroopa aasta kergejõustiklaseks. Johannes Vetter. european-athletics.org. Vaadatud 6.10.2019 Ametlik koduleht Johannes Vetter Rahvusvahelise Kergejõustikuliidu kodulehel (inglise)
Virumaa Nädalaleht

Nädalaleht (veebis ilmunud nime Virumaa Nädalaleht all) oli aastatel 1994–2016 Rakveres ilmunud Eesti ajaleht. Aastatel 1997–2008 Ilmus leht kord nädalas, 2009. aastast kuni lehe sulgemiseni kaks korda kuus. Nädalaleht hakkas ilmuma 1994. aasta veebruaris Virumaa Nädalalehe nime all. Lehe väljaandja oli juba tollal Imre Termonen ja ajaleht ilmus korra kuus. Septembris nimetati leht ümber Rakvere Linna Leheks. 1995. aastast ilmus leht paberkandjal korra nädalas. 26. juulil 1996 taastati Virumaa Nädalalehe nimi. Lehe ametlik väljaandja oli kuni 1997. aastani AS L.M.T.I. Aastatel 1998–2005 oli ajalehe väljaandja VNL Press Kirjastus, seejärel kuni lehe sulgemiseni VNL Press Haldus. Lisaks lehele avaldati juba 1994. aastast mitmeid lisalehti (1994. aastal ilmusid Majandusleht ja Jutulisa) ja eriväljaandeid (näiteks 1995. aastal ilmusid Turismiekstra, Ehituse Eri, Wesenberg Rock, Arvo Pärt 60, Kontori Eri). 1997. aastal andis ajaleht välja lisalehtedena välja Sõnumed lehte Tapa linnas (ilmus 1998. aastani) ja Kunda lehte Kundas (ilmus vaid 1997. aastal). 2001. aastast ilmus ajaleht võrguteavikuna ka internetis. 2007. aastal sai ajaleht uueks nimeks Nädalaleht, veebis säilitas leht küll oma vana nimekuju. Ajaleht laiendas oma kättesaadavust Lääne-Virumaalt ka teistesse maakondadesse ja oli 2016. aastani kättesaadav ka Ida-Virumaal ja Jõgevamaal. Leht laienes ka Järvamaale, 2005. aastal Raplamaale (kus leht oli kättesaadav kuni 2006. aastani) ja 2007. aastal Harjumaale ning Tartu linna. Tartus jäi ajaleht ilmuma, kuid Harjumaal leht ei püsinud. Ajaleht suleti 2016. aastal. Sõnumed "Virumaa Nädalaleht". Lääne-Viru Omavalitsuste Liit. Originaali arhiivikoopia seisuga 12. juuli 2013. Vaadatud 1. augustil 2013. "Nädalaleht : Lääne-Virumaa, Ida-Virumaa, Jõgevamaa, Tartu / [VNL Press Haldus OÜ] ; vastutav väljandja Imre Termonen". ESTER. Vaadatud 4. oktoobril 2024. "Rakvere Linna Leht / AS L.M.T.I. ; vastutav väljaandja Imre Termonen". ESTER. Vaadatud 4. oktoobril 2024. "Virumaa Nädalaleht. Lisad". ESTER. Vaadatud 4. oktoobril 2024. "Nädalaleht : Lääne-Virumaa, Ida-Virumaa, Jõgevamaa, Tartu / [VNL Press Haldus OÜ] ; vastutav väljandja Imre Termonen". Eesti rahvusbibliograafia. Originaali arhiivikoopia seisuga 12. märts 2016. Vaadatud 1. augustil 2013. Koduleht (arhiveeritud 2016. aastast)
Sipakapa keel

Sipakapa keel on maaja keelkonna kitše-mami rühma kuuluv keel, mida räägivad sipakapad Guatemalas San Marcose departemangus. Sipakapa keel on ohustatud, seda räägib umbes 8000 inimest. https://www.ethnologue.com/18/language/qum/
Merschi loss

Merschi loss (letseburgi keeles Schlass Miersch, prantsuse keeles Château de Mersch, saksa keeles Schloss Mersch) on Kesk-Luksemburgis Seitsme lossi orus asuv loss. Lossis asuvad praegu Merschi omavalitsuse tööruumid. Merschi lossi ehitas 13. sajandil rüütel Theodoric, kes oli Luksemburgi krahvinna Ermesinde teenistuses. Burgundlased vallutasid lossi ja põletasid maha. 1574. aastal muutis Paul von der Veltz hoone mugavaks renessanslikuks lossiks. Donjon'il olid suured aknad ja kinnistut ümbritses seitsme torniga kaitsemüür. Esimese ja teise korruse tubadele paigaldati võlvlaed. Kolmandal korrusel asuvas rüütlite saalis on suur korsten. Seinu kaunistasid 16 aadlikule kuulunud relvad. 1603. aastal hävitasid lossi hollandlased. Kolmekümneaastase sõja ajal, 1635. aastal jäid loss ja küla kahetsusväärsesse seisukorda. Kuid 1700. aasta paiku remontis lossi Johann-Friedrich von Elter, kes ehitas ümber värava ja lisas oma vapi. Von Elter restaureeris 1717. aastal ka kabeli restaureeris. Kabeli altaril on lossi pärija Charlotte von Elteri relvad. 1898. aastal müüs Sonnenberg-Reinachi perekond lossi Schwartz-Hallingeri nimelisele ärimehele. 1930. aastal restaureeris lossi selle toonane omanik hr Uhres. 1938. aastal majutati lossiga piirnevasse uude hoonesse noortehostel. Alates 1957. aastal omandas hoone kohalik omavalitsus, kuid müüs selle 1960. aastal Luksemburgi riigile. Vahetuskokkuleppe tulemusel sai vald 1988. aastal lossi jälle enda omandisse ja renoveeris selle põhjalikult, et hoone sobiks omavalitsuse tööruumideks. "Merschi loss", Merschi vald.
Kiili valla vapp

Kiili valla vapp on Harju maakonnas asuva Eesti haldusüksuse Kiili valla vapp. Vapp on kinnitatud 29. märtsil 1994. Vapi sinisel kilbil on hõbedane lendav kiil, kilbi allosas keskteljel hõbedane ring. Vapp on n-ö kõnelev vapp – hõbedane kiil on otsene viide valla nimele. Hõbedane ring (hõberaha) osutab paikkonna minevikule – kivikalmed, kultusekivid, lahingupaigad, arheoloogilised leiud. Kiili valla lipp Harju maakond Kaarma valla sümboolika Riigikantselei kodulehel
Lembit Esko

Lembit Esko (1921 – 18. jaanuar 1977 Võru) oli eesti hüdroloog. Ta töötas (1967. aastal loodud) Tartu Veemajanduse Inspektsiooni juhatajana (see asus Tartus Kooli tänav 13). Kui 1973. aasta 1. maist loodi veemajanduse osakonnad maaparandusvalitsuste koosseisus, siis läks Lembit Esko tööle Võrru. Ta on maetud Kanepi Mäe kalmistule. Kanepi kihelkonna kultuurilooline kalender 2011.
Ginger Baker

Peter Edward "Ginger" Baker (19. august 1939 London – 6. oktoober 2019 Canterbury) oli inglise trummar, rokkansambli Cream üks asutajaliikmetest koos Jack Bruce'i ja Eric Claptoniga. Baker saavutas tuntuse ansamblites Blues Incorporated ja Graham Bond Organisation, milles mõlemas mängis ta koos Jack Bruce'iga. Creami koosseisu kuulus ta aastatel 1966–1968. Pärast Creami lagunemist liitus ta lühikest aega tegutsenud ansambliga Blind Faith, kuhu kuulusid ka Steve Winwood, Eric Clapton ja Ric Grech. 1970. aastal moodustas ta ansambli Ginger Baker's Air Force ja 1974. aastal ansambli Baker Gurvitz Army. 1971. aastal kolis ta Nigeeriasse ja rajas Lagoses stuudio, kus salvestasid nii kohalikud muusikud kui ka tuntud artistid. Hiljem elas ta ka Itaalias ja Lõuna-Aafrika Vabariigis. Ta tegi koostööd paljude muusikute ja ansamblitega, näiteks Fela Kuti, Gary Moore, Masters of Reality, Public Image Ltd, Hawkwind, Atomic Rooster, Bill Laswell, Charlie Haden, Bill Frisell, ning andis välja umbes kaheksateist sooloalbumit. 1993. aastal võeti Baker Creami liikmena vastu Rock'n'rolli Kuulsuste Halli. Baker oli kirglik polomängija. Baker oli neli korda abielus ja tal oli kolm last. "Ginger Baker at His Best" (1972) "Stratavarious" (1972) "Horses & Trees" (1986) "Why?" (2014) http://gingerbaker.com/
Óbuda

Óbuda oli varem Ungari ajalooline linn, mis ühendati Buda ja Pestiga 17. novembril 1873; tänapäeval kuulub see Budapesti III ringkonda (Óbuda-Békásmegyer). Nimi tähendab ungari keeles Vana-Budat (saksa keeles Alt-Ofen, horvaadi ja serbia keeles Stari Budim). Buda Szentendrei HÉV  Óbuda – pildid, videod ja helifailid Wikimedia Commonsis